**Posredovanje u trgovini oružjem**

**U zavisnosti od tačne prirode kontrole brokerskih usluga na snazi u datoj zemlji, za sledeće aktivnosti može biti potrebna dozvola za pružanje brokerskih usluga koju izdaju nadležni organi:**

1. **Postupanje u svojstvu posrednika u pregovaranju ili dogovaranju transakcije (posla) koja obuhvata oružje između dobavljača ili pružaoca srodnih usluga i nekog kupca ili primaoca,** kao što je
   * povezivanje kupaca i prodavaca;
   * pronalaženje i ponuda poslovnih prilika kupcu i prodavcu; i
   * pružanje detaljnih informacija ili praktične pomoći u realizaciji ili zaključenju transakcije;
2. **Dogovaranje ugovora i pribavljanje neophodnih dokumenata i/ili dozvola u ime drugih za obavljanje transakcije trgovine oružjem**,što može da obuhvata:

* predlaganje, osmišljavanje ili olakšanje prenosa ugovora između kupca, prodavca i pružalaca usluga;
* osiguranje razmene druge neophodne komercijalne, uvozne, izvozne, carinske i/ili dokumentacije o krajnjoj nameni i plaćanja između strana u transakciji i nadležnih državnih organa;

1. **Organizovanje, pregovaranje ili olakšavanje ključnih usluga za završetak transakcije trgovine oružjem,** kao što su tehničko savetovanje, prevoz, špedicija, skladištenje, logistika, finansiranje ili osiguranje;
2. **Postupanje u svojstvu agenta ili zastupnika za kupce, prodavce ili brokere** **u pregovaranju, realizaciji ili zaključivanju transakcije trgovine oružjem**.[[1]](#endnote-1)

**Brokerske aktivnosti mogu se podeliti na sledeće kategorije:**

* „**Osnovne brokerske aktivnosti**“ odnose se na posredovanje i pregovaranje o transakcijama između kupaca i prodavaca, kao i dogovaranje ugovora ili osnovnih usluga za zaključenje posla ili isporuke.
* „**Povezane brokerske aktivnosti**“ odnose se na srodne usluge koje broker može pružati radi omogućavanja trgovinske transakcije, kao što su tehnička pomoć i usluge, obuka, logistika, transport, špedicija, skladištenje, pravna pitanja, finansiranje, osiguranje, održavanje i bezbednost.[[2]](#endnote-2)
* „**Aktivnosti u vezi sa posredovanjem**“ obuhvataju marketing, promociju ili oglašavanje sa ciljem da se komercijalna ciljna grupa upozna sa mogućnostima ostvarivanja dobiti ili dobijanja ugovora koji proističu iz poslova prenosa oružja.[[3]](#endnote-3)

Napomena: *U nekim zemljama[[4]](#endnote-4), kontrole posredovanja u prodaji oružja imaju* ***vanteritorijalnu primenu****. Drugim rečima, kontrole se primenjuju na aktivnosti državljana i/ili rezidenata koji posluju i u zemlji i u inostranstvu.* ***Vanteritorijalna dimenzija kontrola posredovanja u prodaji oružja je neophodna kako bi se osiguralo da proliferatori ne mogu da izbegnu stroge kontrole u jednoj zemlji tako što će se preseliti i nastaviti sa svojim aktivnostima u posredovanju u prodaji oružja u drugoj zemlji sa slabijim kontrolama spoljne trgovine strateškom robom i/ili kaznenim merama.***

1. “Developing a Mechanism to Prevent Illicit Brokering in Small Arms and Light Weapons: Scope and Implications,” United Nations Institute for Disarmament Research (UNIDR), 2006, <www.unidir.org/files/publications/pdfs/developing-a-mechanism-to-prevent-illicit-brokering-in-small-arms-and-light-weapons-scope-and-implications-328.pdf>. [↑](#endnote-ref-1)
2. Holder Anders and Silvia Catteneo, “Taking Stock and Moving Forward the United Nations Process," Groupe de Recherche et d'Information sur la Paix et la Securité (GRIP) Report, 2005, <http://issat.dcaf.ch/content/download/9789/93715/file/Anders-Cattaneo2005-hs1.pdf>. [↑](#endnote-ref-2)
3. “Developing a Mechanism to Prevent Illicit Brokering in Small Arms and Light Weapons: Scope and Implications,” UNIDR, 2006. [↑](#endnote-ref-3)
4. Na primer, kontrola posredovanja u trgovini oružjem u Belgiji, Češkoj Republici, Estoniji, Finskoj, Mađarskoj, Litvaniji, Holandiji, Norveškoj, Poljskoj, Rumuniji, Južnoj Africi, Švedskoj, Ujedinjenom Kraljevstvu, Sjedinjenim Američki Državama i Ukrajini primenjuje se vanteritorijalno. [↑](#endnote-ref-4)