**Uvod u nezakonito posredovanje u trgovini oružjem**

Beskrupulozni posrednici u trgovini oružjem su ključna tačka u nezakonitoj trgovini oružjem i doprinose širenju konvencionalnog naoružanja širom sveta. Brokeri (posrednici) olakšavaju i dogovaraju međunarodni transfer oružja između proizvođača, dobavljača i kupaca. **Brokeri često organizuju ove transakcije a da sami nisu vlasnici oružja,** i iako mnogi poslovi u kojima posreduju počinju kao legitimne transakcije, one na kraju mogu za rezultat imati nezakonit transfer oružja ka krajnjim korisnicima koji izazivaju zabrinutost. Stoga nezakonite aktivnosti posredovanja u trgovini oružjem imaju štetan uticaj na nacionalnu, regionalnu i međunarodnu bezbednost tako što omogućavaju nabavku oružja u zemljama koje izazivaju zabrinutost, regionima u kojima vladaju sukobi i nestabilnim područjima.[[1]](#endnote-1)

Kontrola naoružanja i međunarodni bezbednosni aranžmani sve više naglašavaju važnost efektivnog regulisanja posrednika u trgovini oružjem koji posluju preko državnih granica. Postoje brojni regionalni i subregionalni instrumenti koji se bave posredovanjem u trgovini oružjem, ali međunarodne inicijative o kontroli naoružanja su tek nedavno počele ozbiljno da rešavaju problem nezakonitog posredovanja u trgovini oružjem. Tako je nekoliko zemalja izradilo zakonodavstvo koje uređuje aktivnosti posredovanja u trgovini oružjem. U takvim slučajevima, posrednici u trgovini oružjem su u mogućnosti da pruže svoje usluge uz mali ili nikakav zvaničan nadzor zbog toga što se nacionalni zakoni o kontroli trgovine naoružanjem ne bave direktno njihovim aktivnostima. Većina nacionalnih sistema kontrole trgovine oružjem usmerena je na fizički transfer robe (uvoz i izvoz/ ponovni izvoz) i nije namenjena da otkrije nematerijalne aspekte transfera oružja kao što su brokerske usluge.[[2]](#endnote-2) Ove rupe omogućavaju nezakonitim posrednicima u trgovini oružjem da posluju na takozvanom „sivom tržištu“, gde njihovo delovanje možda nije nezakonito prema nacionalnom ili međunarodnom pravu.[[3]](#endnote-3) As a result, illicit arms brokers are able to easily circumvent brokering controls and arms embargoes by exploiting the loopholes within both the national and international legal-regulatory framework that governs the arms trade.[[4]](#endnote-4)

Nezakoniti brokeri namerno **ciljaju nadležnosti u kojima su administrativni kapaciteti i/ili mehanizmi kontrole primene propisa slabi ili nepostojeći**. To je naročito slučaj u zonama sukoba i zemljama gde su važni sektori ekonomije u rukama korumpiranih državnih službenika, nedržavnih aktera ili separatističkih grupa.[[5]](#endnote-5)

**Transnacionalna priroda brokerskih usluga dopušta iskorišćavanje razlika između različitih pravnih sistema** kroz, na primer, korišćenje složenih i **zaobilaznih transportnih pravaca** (uključujući transport pod zastavom pogodnosti),[[6]](#endnote-6) **netransparentnih finansijskih aranžmana** (često preko ofšor bankovnih računa u poreskim rajevima i paravan kompanija) i **falsifikovane dokumentacije** (kao što su sertifikati krajnjeg korisnika i carinska dokumenta) da bi izbegli kontrole naoružanja.[[7]](#endnote-7)

Za nacionalne vlade može biti teško da krivično gone i kažnjavaju brokere. Brokeri olakšavaju prodaju oružja **između dve treće strane, i često posluju preko nekoliko državnih granica**. Dalje, posrednička priroda brokerskih usluga u trgovini oružjem znači da je reč o prekograničnoj transakciji u kojoj brokeri **zapravo ne moraju fizički da se nalaze u zemlji u kojoj se transfer obavlja**.[[8]](#endnote-8) Zapravo, brokeri mogu biti registrovani i boraviti u jednoj zemlji i raditi u drugoj, što **zahteva saradnju između brojnih zemalja** kako bi se efektivno sprovele kontrole brokerskih usluga.[[9]](#endnote-9)

Ukratko, nezakoniti posrednici u trgovini oružjem nastoje da iskoriste rupe u nacionalnoj i međunarodnoj kontroli trgovine oružjem kako bi olakšali transfer oružja do krajnjeg korisnika koji izaziva zabrinutost. Stoga je neophodno da proizvođači oružja i lica koja se bave njegovim prometom pažljivo provere brokere i agente koji će biti odgovorni za omogućavanje transfera robe i tehnologije povezane s naoružanjem u ime datog preduzeća. Ove vrste preduzeća treba da razviju procedure kojima se osigurava provera brokera u odnosu na liste lica na koja se primenjuju ograničenja, kao i da sprovedu mere dužne pažnje da provere kredibilitet brokera, odnosno agenta.[[10]](#endnote-10)

1. *Small Arms Survey 2001: Profiling the Problem*, 2001, Chapter 3 and; UN document A/62/163: Izveštaj Grupe vladinih stručnjaka osnovane u skladu sa rezolucijom Generalne skupštine UN 60/81 u cilju razmatranja daljih koraka za unapređenje međunarodne saradnje u sprečavanju, suzbijanju i iskorenjivanju nezakonitih brokerskih usluga u oblasti malokalibarskog i lakog oružja, Generalna skupština Ujedinjenih nacija, internet stranica Ujedinjenih nacija, 30. avgust 2007. [↑](#endnote-ref-1)
2. *Small Arms Survey 2001: Profiling the Problem*, 2001, Chapter 3. [↑](#endnote-ref-2)
3. Hierete Desta, “Arms Brokering: Implications and the Need for Better Controls,” Africa Europe Faith and Justice Network, 2013, <http://www.aefjn.org/index.php/364/articles/arms-brokering-implications-and-the-need-for-better-controls-2915.html>. [↑](#endnote-ref-3)
4. UN document A/62/163: Izveštaj Grupe vladinih stručnjaka osnovane u skladu sa rezolucijom Generalne skupštine UN 60/81 u cilju razmatranja daljih koraka za unapređenje međunarodne saradnje u sprečavanju, suzbijanju i iskorenjivanju nezakonitih brokerskih usluga u oblasti malokalibarskog i lakog oružja, Generalna skupština Ujedinjenih nacija, internet stranica Ujedinjenih nacija, 30. avgust 2007. [↑](#endnote-ref-4)
5. *Small Arms Survey 2001: Profiling the Problem*, 2001, Chapter 3. [↑](#endnote-ref-5)
6. *Small Arms Survey 2001: Profiling the Problem*, 2001, Chapter 3. [↑](#endnote-ref-6)
7. UN document A/62/163: Izveštaj Grupe vladinih stručnjaka osnovane u skladu sa rezolucijom Generalne skupštine UN 60/81 u cilju razmatranja daljih koraka za unapređenje međunarodne saradnje u sprečavanju, suzbijanju i iskorenjivanju nezakonitih brokerskih usluga u oblasti malokalibarskog i lakog oružja, Generalna skupština Ujedinjenih nacija, internet stranica Ujedinjenih nacija, 30. avgust 2007. [↑](#endnote-ref-7)
8. Desta, “Arms Brokering: Implications and the Need for Better Controls,” 2013. [↑](#endnote-ref-8)
9. "Developing a Mechanism to Prevent Illicit Brokering in Small Arms and Light Weapons: Scope and Implications,” UNIDR, 2006. [↑](#endnote-ref-9)
10. UN Document A/CONF.192/15: Izveštaj Konferencije Ujedinjenih nacija o nezakonitom prometu malokalibarskog i lakog oružja u svim njegovim aspektima, Akcioni program za sprečavanje, suzbijanje i iskorenjivanje nezakonitog prometa malokalibarskog i lakog oružja u svim njegovim aspektima, Ujedinjene nacije, 2001. <http://www.un.org/events/smallarms2006/pdf/N0150720.pdf>; and “Developing a Mechanism to Prevent Illicit Brokering in Small Arms and Light Weapons: Scope and Implications," UNIDR, 2006. [↑](#endnote-ref-10)